Els programes de lluita contra la brucel·losi bovina i la tuberculosi bovina han aconseguit uns percentatges molt reduïts de ramats positius que han facilitat al Departament d'Agricultura, Alimentació i Acció Rural (DAR) iniciar les actuacions necessàries per tal d'eradicar definitivament aquestes malalties de Catalunya.
La manera més ràpida i efectiva d'aconseguir-ho, en la fase final del procés de lluita, es basa en la potenciació del sacrifici de tots els animals de les explotacions clarament positives efectuant-hi un buidat sanitari.
Això no obstant, efectuar el buidat sanitari d'una explotació té un cost important per a la persona ramadera que va més enllà del simple cost econòmic dels animals sacrificats i que fa necessària una compensació econòmica.
L'ajut s'adreça a les explotacions ramaderes considerades microempreses, petites i mitjanes empreses, d'acord amb el que preveu l'Annex I del Reglamento (CE) núm. 800/2008 de la Comissió, de 6 d'agost de 2006, sobre la definició de petites i mitjanes empreses (DOUE L-214, de 9.8.2008).
L'article 10.2 del Reglament CE 1857/2006, de la Comissió, de 15 de desembre de 2006, sobre aplicació dels articles 87 i 88 del Tractat als ajuts estatals per a les petites i mitjanes empreses dedicades a la producció de productes agrícoles i que modifica el Reglament CE 70/2001 (DOUE L 358, de 16.12.2006), estableix que els ajuts destinats a compensar els agricultors per les pèrdues causades per malalties d'animals són compatibles amb el mercat comú d'acord amb l'article 87.3 lletra c) del Tractat i estan exempts de l'obligació de notificació de l'article 88.3 del Tractat, quan compleixin les condicions que l'esmentat article recull.
Per assegurar la màxima transparència de les mesures adoptades i un seguiment efectiu, d'acord amb el marc jurídic actual s'han comunicat aquests ajuts a la Unió Europea d'acord amb el que preveu l'article 20.1 del Reglament CE 1857/2006, i se li ha assignat el número d'ajut XA-345/2008.
En conseqüència, valorada la conveniència de donar suport a aquest sector ramader mitjançant un ajut econòmic que permeti realitzar la reposició, i d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General d'Agricultura i Ramaderia i en ús de les atribucions que m'han estat conferides,
Aprovar les bases reguladores dels ajuts destinats a la reposició d'animals reproductors bovins sacrificats per motiu de sanejament oficial, les quals es publiquen a l'annex d'aquesta Ordre.
2.1 Convocar els ajuts destinats a la reposició d'animals reproductors sacrificats per motiu de sanejament oficial de les campanyes 2007 i 2008 d'acord amb les bases reguladores que s'aproven a l'article 1 d'aquesta Ordre.
2.2 El termini de presentació de sol·licituds serà des de l'endemà de la publicació d'aquesta Ordre al DOGC fins al 15 d'octubre de 2008, inclòs.
2.3 Els ajuts que estableix aquesta Ordre seran a càrrec de la partida pressupostària D/770000100/6120 dels pressupostos del DAR per a l'any 2008, dotada amb un import màxim de 441.130,12 euros.
2.4 L'òrgan instructor dels expedients d'ajut és el Servei de Producció Ramadera.
2.5 L'òrgan competent per emetre resolució sobre les sol·licituds és el director o la directora general d'Agricultura i Ramaderia.
A aquest efecte es nomena una Comissió de valoració que serà l'òrgan col·legiat encarregat de valorar les sol·licituds d'ajuts, formada pel subdirector o la subdirectora general de Gestió d'Acció Rural, el subdirector o la subdirectora general de Ramaderia i el/la cap del Servei de Sanitat Animal.
2.6 El termini màxim per emetre la resolució i notificar-la per escrit a la persona sol·licitant serà de dos mesos comptat a partir de la data en què finalitza el termini de presentació de sol·licituds.
2.7 Contra la resolució de concessió del director o la directora general d'Agricultura i Ramaderia, que no exhaureix la via administrativa, es podrà interposar recurs d'alçada davant el conseller o la consellera d'Agricultura, Alimentació i Acció Rural en el termini d'un mes comptat a partir de l'endemà de la notificació de la resolució, sens perjudici que s'hi pugui interposar qualsevol altre que es consideri adient.
En cas de silenci administratiu es podrà interposar recurs d'alçada davant el conseller o la consellera d'Agricultura, Alimentació i Acció Rural en el termini de tres mesos comptat a partir de la data en què s'exhaureixi el termini per resoldre i notificar tal i com s'estableix a l'apartat anterior.
2.8 Els ajuts atorgats es faran públics al web http://www.gencat.cat/darp/ajuts.htm, fent ús dels mitjans electrònics establerts, i s'exposaran al tauler d'anuncis de les dependències del DAR.
En el supòsit d'ajuts d'un import superior a 3.000 euros es publicaran, a més, al Diari Oficial de la Generalitat de Catalunya.
Aquests ajuts tenen naturalesa d'ajut d'estat, per la qual cosa la Comissió Europea pot emetre una decisió per la qual tant les bases reguladores i la convocatòria, com les resolucions de concessió, podran ésser modificades, si escau, per adaptar-se als termes del pronunciament esmentat.
Barcelona, 19 de setembre de 2008
Conseller d'Agricultura, Ramaderia i Acció Rural
Bases reguladores.1 Objecte dels ajuts
L'objecte dels ajuts que estableix aquesta Ordre és la reposició dels reproductors bovins de races de carn, de llet o de lídia sacrificats per motiu de sanejament oficial, en el marc de la lluita contra la tuberculosi bovina i/o la brucel·losi bovina, en el supòsit que a l'explotació s'hagi efectuat el buidat sanitari per motiu de sanejament oficial de les campanyes 2007 i 2008, amb la finalitat de restablir el cens de reproductors previ a l'aparició de la malaltia..2 Persones beneficiàries
Poden ser beneficiàries d'aquests ajuts les persones titulars d'explotacions bovines de races de carn, de llet o de lídia que efectuïn la reposició dels reproductors que hagin estat sacrificats per motiu de sanejament oficial en el marc de la lluita contra la tuberculosi bovina i/o la brucel·losi bovina i que compleixin els requisits següents:
a) S'hagi efectuat buidat sanitari per motiu de sanejament oficial durant les campanyes 2007 i 2008.
b) La reposició s'efectuï amb animals adquirits en explotacions amb qualificació sanitària T3B4, d'acord amb el Reial decret 2611/1196, de 20 de desembre.
c) Els reproductors adquirits i pels quals se sol·licita l'ajut siguin bovins amb una edat mínima de vuit mesos.
d) Adquireixin els reproductors per a repoblar la cabana perduda com a conseqüència de la campanya de sanejament 2007-2008.
e) Compleixin la normativa sanitària vigent sobre epizoòties, programes d'eradicació de malalties d'animals i la relativa a la vigilància epidemiològica de les encefalopaties espongiformes transmissibles.
f) Mantinguin l'activitat durant un mínim de cinc anys, llevat que concorrin causes de força major que no ho permetin.
g) Tenir la condició de petita o mitjana empresa d'acord amb l'establert en l'Annex I del Reglament (CE) núm. 800/2008 de la Comissió, de 6 d'agost de 2008, sobre la definició de pime (DOUE L-214, de 9.8.2008)..3 Tipus i quantia dels ajuts
3.1 L'ajut té caràcter de subvenció directament aplicable a les despeses de reposició de reproductors bovins en les condicions que preveuen els apartats 1 i 2 d'aquest annex.
3.2 L'import de l'ajut no pot ser superior a 500 euros per cap de bestiar reposat.
El límit màxim de l'import de l'ajut per cada animal reposat serà la diferència entre el valor d'adquisició del animal nou i la suma de l'import rebut de l'assegurança, en el seu cas, i els costos que no s'hagin efectuat degut a la malaltia i que, en altres circumstàncies, sí que s'haurien realitzat, sempre que no se superi l'import màxim per animal establert al paràgraf anterior.
3.3 La quantia màxima destinada a aquest ajut i l'aplicació pressupostària a la qual s'ha d'imputar és la que es determina a la convocatòria.
3.4 La determinació de la quantia dels ajuts es realitzarà en funció del nombre de sol·licituds i de les disponibilitats pressupostàries i d'acord amb el criteri d'atribució que estableix l'apartat 5 d'aquestes bases.
3.5 En cap cas l'import total de les subvencions atorgades no podrà ultrapassar la quantia màxima que s'estableix a la convocatòria..4 Incompatibilitats
Els ajuts concedits per aquesta Ordre són incompatibles amb qualsevol ajut públic concedit per a la mateixa finalitat.
Les persones beneficiàries dels ajuts concedits per a ala reposició d'animals reproductors bovins de races càrnies o de lídia sacrificats per motiu de sanejament oficial per altra administració pública o ens públic o privat, nacional o internacional, podran ésser beneficiàries dels ajuts concedits per aquesta Ordre amb les condicions següents:
Els animals objecte de reposició no poden haver estat objecte de subvenció per el mateix concepte anteriorment.
Que no s'hagi produït reinfecció del ramat.
Si es compleix aquesta condició el nombre màxim d'animals a subvencionar d'acord amb aquesta Ordre serà el resultat de la diferència entre el nombre d'animals objecte del buidat sanitari i els animals reposats i subvencionats.
En tot cas, els ajuts concedits en virtut d'aquest règim no es podran concedir en concurrència amb altres ajuts, ni amb contribucions financeres de la Comunitat, corresponents als mateixos costos subvencionables, si això comporta una intensitat bruta de l'ajut superior al 100%..5 Criteris d'atribució
Les subvencions s'atorgaran d'acord amb l'import màxim que preveu l'apartat 3 d'aquest annex, i en cas que l'import total de les sol·licituds presentades superi la dotació pressupostària disponible en aquesta línia d'ajut, es reduiran proporcionalment els ajuts concedits, sens perjudici que es pugui incrementar l'esmentada dotació d'acord amb les disponibilitats pressupostàries..6 Sol·licituds i documentació
6.1 Les sol·licituds per acollir-se a aquests ajuts es formalitzaran en imprès normalitzat que es podrà descarregar des del web http://www.gencat.cat/darp/ajuts.htm.
Aquestes sol·licituds s'adreçaran al director o la directora general d'Agricultura i Ramaderia, es presentaran a les oficines comarcals del DAR, preferentment, sens perjudici de fer ús de la resta de mitjans establerts a la Llei 30/1992, de 26 de novembre, dins el termini establert a la convocatòria.
6.2 A les sol·licituds s'ha d'adjuntar la documentació que es relaciona a continuació:
a) Fotocòpia compulsada del DNI/NIF/NIE de la persona sol·licitant o de qui la representi, si escau.
b) Acreditació de la representativitat de la persona representant, si escau.
c) Fotocòpia compulsada de les escriptures i/o estatuts registrats de l'entitat sol·licitant.
d) Certificat actualitzat d'inscripció al registre administratiu corresponent emès l'any 2008.
En cas que es tracti d'un registre gestionat pel DAR, no caldrà aportar cap certificació d'inscripció.
e) Fotocòpia compulsada o original de la factura de compra dels animals objecte de reposició amb especificació del número de DIB (document d'identificació bovina), la data de naixement de cada animal i el comprovant de pagament.
f) Original de la certificació de l'acord de l'entitat per demanar aquest ajut i acceptar els compromisos corresponents, en cas de persona jurídica.
6.3 L'imprès de sol·licitud inclourà declaracions responsables sobre els aspectes que es relacionen a continuació i que la persona sol·licitant ratifica mitjançant la signatura de sol·licitud:
a) Que s'ha realitzat el buidat sanitari d'acord amb la normativa vigent.
b) El compte on s'ha d'ingressar l'import de l'ajut inclòs a l'imprès de sol·licitud, pertany a la persona beneficiària de l'ajut.
Si és el primer cop que s'inicia una relació amb el DAR o han variat les dades des de la presentació del full de dades bancàries s'ha de presentar l'imprès EF-013, que es podrà obtenir a qualsevol de les dependències del DAR o al web http://www.gencat.cat/darp/ajuts.htm.
c) No estar sotmès a les causes que impedeixen adquirir la condició de persona beneficiària que estableix l'article 13 de la Llei 38/2003, de 17 de novembre.
d) No haver sol·licitat cap altre ajut per a la mateixa finalitat, llevat del que s'esmenta a l'apartat 4 d'aquestes bases.
En el cas que s'hagin obtingut subvencions per a les mateixes despeses subvencionables procedents de qualssevol de les administracions o entitats públiques nacionals o internacionals, especificar-ne la quantitat, la data de concessió i l'ens atorgant.
e) Comprometre's a mantenir l'activitat durant un mínim de cinc anys.
f) Comprometre's a contractar l'assegurança per sacrifici obligatori amb motiu de sanejament ramader una vegada assolida de nou la qualificació sanitària T3 i B4.
h) Declaració conforme l'empresa és una petita o mitjana empresa d'acord amb l'establert a l'Annex I del Reglamento (CE) núm. 800/2008 de la Comissió, de 6 d'agost de 2006, sobre definició de pime (DOUE L-214, de 9.8.2008).
6.4 No obstant això, no caldrà presentar la documentació que ja s'hagi presentat anteriorment al DAR, i de la qual no hagin variat les dades i continuïn vigents.
En els casos en què s'iniciï el procediment administratiu en una oficina del DAR diferent a la que es va presentar la documentació, caldrà que s'indiqui a l'imprès de sol·licitud en quin procediment, campanya o any i unitat del DAR es va aportar.
6.5 Les persones sol·licitants han de facilitar tota la informació complementària que els sigui requerida pel DAR.
6.6 La presentació de la sol·licitud de l'ajut per part de la persona interessada comportarà l'autorització al DAR per obtenir els certificats a emetre per l'Agència Estatal d'Administració Tributària i per la Tresoreria General de la Seguretat Social, així com pel Departament d'Economia i Finances.
Si la persona sol·licitant denega expressament l'autorització, mitjançant l'imprès de sol·licitud, caldrà que aporti el certificat de què es tracti en el moment de la presentació de l'ajut o en el moment de la certificació de l'ajut, segons escaigui..7 Tramitació i resolució
7.1 El procediment de concessió de la subvenció es farà en règim de concurrència competitiva.
7.2 La Comissió de valoració podrà sol·licitar tots els informes que consideri necessaris per a l'elaboració de l'informe d'avaluació.
7.3 Quan les sol·licituds qualificades d'auxiliables superin les disponibilitats pressupostàries, la Comissió de valoració determinarà quina serà l'assignació de fons, d'acord amb el que estableix l'apartat 5 d'aquestes bases.
7.4 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per emetre la resolució.
7.5 A la resolució de concessió hi figuraran, com a mínim, el número de identificació d'ajut assignat per la Comissió, l'import màxim de l'ajut, les condicions que haurà de complir la persona beneficiària, i el caràcter d'ajut d'Estat, així com la menció expressa al Reglament CE1857/2006, que regeix aquest règim d'ajuts, també es faran constar el títol i la referència de publicació al DOUE, i la procedència dels fons amb què es financen.
Així mateix, cal fer constar que la fermesa de la resolució de concessió de la subvenció comporta que la persona beneficiària declara tàcitament trobar-se al corrent de les seves obligacions tributàries i socials.
7.6 La resolució de concessió es pot modificar en cas d'alteració de les condicions que van determinar l'atorgament, ja siguin les relatives a la persona beneficiària o a l'Administració..8 Justificació i pagament
8.1 Els òrgans competents del DAR comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible a les bases de dades i registres.
8.2 El pagament de la subvenció es realitzarà amb una certificació prèvia dels serveis competents del DAR segons la qual l'activitat i la despesa s'han dut a terme i estan degudament justificades, i s'efectuarà dins l'exercici pressupostari sense perjudici de les excepcionalitats a què pugui donar lloc.
8.3 Les persones beneficiàries, per rebre l'import de les subvencions han d'estar al corrent de les obligacions tributàries i socials en el moment que el DAR realitzi les comprovacions corresponents de les seves obligacions tributàries amb l'Agència Estatal d'Administració Tributària i socials amb la Seguretat Social, així com no tenir deutes de cap tipus amb la Generalitat de Catalunya.
8.4 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya..9 Invalidació de la resolució de concessió i reintegrament de les quantitats percebudes indegudament
9.1 Són causes de nul·litat de la resolució de concessió les que estableix l'article 36 de la Llei 38/2003, de 17 de novembre, general de subvencions.
9.2 També procedirà el reintegrament de les quantitats percebudes i l'exigència de l'interès de demora corresponent des del moment del pagament de la subvenció fins a la data en què s'acordi la procedència del reintegrament, en els casos que estableixen l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2202, de 24 de desembre.
9.3 El procediment de reintegrament de subvencions es regirà per les disposicions generals sobre procediments administratius que estableix el títol VI de la Llei 30/1992, de 26 de novembre, sens perjudici de les especialitats que s'estableixen a la Llei 38/2003, de 17 de novembre, i al Decret legislatiu 3/2002, de 24 de desembre..10 Inspecció i control
10.1 El DAR té la facultat de realitzar els controls que consideri necessaris per comprovar les dades que justifiquen l'atorgament de l'ajut i d'inspeccionar les explotacions ramaderes per comprovar que les declaracions s'ajusten al nombre d'animals que es mantenen i que compleixen els requisits establerts en aquesta Ordre.
10.2 El titular de l'explotació ramadera comunicarà a l'oficina comarcal del DAR corresponent a la ubicació de l'explotació, qualsevol incidència relacionada amb els animals objecte d'ajut en el termini dels deu dies posteriors al seu coneixement..11 Infraccions i sancions
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de setembre, i la Llei 38/2003, de 17 de novembre.